[{"text_idx": "#000001", "text": "Mole Antonelliana, simbolo de Torino"}, {"text_idx": "#000003", "text": "Romia urbo origine, afero ankorau\u0306 rekonebla en la interkrucig\u0302o de du piediraj stratoj de la centra parto, post jarcentoj dum kiuj g\u0302i estis la sidejo de la reg\u0302a familio Savoja, la urbo ig\u0302is la unua c\u0302efurbo de la j\u0302us unuig\u0302inta Italio. De kiam la c\u0302efurbo movig\u0302is al Romo, Torino c\u0302iukaze restis grava gvidosigno ekonomika, industria kaj kultura, fundamenta por la itala duoninsulo."}, {"text_idx": "#000004", "text": "Vidaj\u0302o de Torino de la apudaj montetoj"}, {"text_idx": "#000005", "text": "Torino estas ankau\u0306 kerna urbo de la itala esperantismo, c\u0302ar g\u0302i estas unu el la urboj kun pli da aktivaj esperantistoj.\nArta urbo kun aspektoj precipe barokaj, ne mankas la detaloj mezepokaj, novklasikaj, modernismaj kaj postmodernismaj dislokitaj en la diversaj partoj de la urbo. La centro estas vizitebla ankau\u0306 dum la pluvaj tagoj, dank\u2019 al siaj portikoj. Mark Twain, vizitante la urbon en la jaro 1878, diris pri g\u0302i: \u201cOni povas pas\u0302i el unu g\u0302is alia de tiuj c\u0302i larg\u0302aj stratoj c\u0302iam s\u0302irmataj, kaj la tuta vojo estas flankita de la plej c\u0302armaj butikoj kaj de la plej allogaj restoracioj\u201d."}, {"text_idx": "#000006", "text": "Torino rajtas sin glori pri la plej granda portikita placo en la tuta Eu\u0306ropo kaj la plej granda subc\u0302iela bazaro, situanta en unu el la plej pluretnaj kaj plurkulturaj partoj de la urbo."}, {"text_idx": "#000007", "text": "En la jaro 2020 Torino estos la eu\u0306ropa c\u0302efurbo pri Kino, iniciato al kiu alig\u0302os ankau\u0306 la IEJ, proponante al la partoprenantoj en IJF aktivaj\u0302ojn pri tiu temo. Ne hazarde en Torino estis filmitaj la fimoj \u201cProfondo Rosso\u201d de Dario Argento kaj \u201cHannah e le sue sorelle\u201d, unu el la plej belaj filmoj de Woody Allen."}, {"text_idx": "#000008", "text": "Sekve de la karakterizaj\u0302oj de la gastiga urbo de la IJF 2020 kaj de la proksimeco de diversaj konstruaj\u0302oj kaj lokoj historie signifoplenaj, la c\u0302ijara temo estas Torino, s\u0302aktabulo de Eu\u0306ropo. C\u0302i tiu urbo donos al ni la eblecon remalkovri gravan parton de la historio ne nur itala, sed eu\u0306ropa."}, {"text_idx": "#000009", "text": "Honore al Piemonto vi trovos, interalie, kurson pri la piemonta lingvo kaj kurson pri piemontaj dancoj (inter kiuj tiuj okcitanaj). Kurso pri la prilaborado de felto kontaktigos vin kun teksaj\u0302o kun jarmila historio, kaj prelego pri la freskoj de malgrandaj piemontaj preg\u0302ejoj malkovrigos al vi kas\u0302itajn trezorojn ne malproksimajn de Torino. Ni montros al vi kelkajn ankau\u0306 en Torino, dum promenado celanta al la malkovro de la artaj kaj arkitekturaj c\u0302efverkoj. Vespere, ne mankos la promenado tra la magia Torino: Torino, kune kun Prago kaj Liono, estas konsiderata unu el la pintoj de la triangulo de la blanka magio, kaj do esotera celo... vi havos la s\u0302ancon vidi la Pordegon de la Diablo, en la urba centro!"}, {"text_idx": "#000010", "text": "Placo Kastelo, centra placo de Torino"}, {"text_idx": "#000011", "text": "Malgrau\u0306 la fakto, ke la plejparto de la piemonta log\u0302antaro koncentrig\u0302as en Torino kaj en la apudaj komunumoj, la cetera parto de Piemonto posedas tre vastan aron de belaj\u0302oj pejzag\u0302aj, artaj kaj enologiaj-kulinaraj! Piemonto, kun siaj montetoj en Langhe, Roero kaj Monferrato, monda heredaj\u0302o de UNESCO, proponas kelkajn inter la vinoj plej bongustaj kaj estimataj en la tuta mondo. Ni portos vin en la subteraj katedraloj, t. e. en la keloj de la vinaj firmaoj, por trinki kelkajn glasojn da vino, post esti g\u0302uintaj la vidon de vitejoj kaj montetoj. Se interesitaj, ni povos organizi mallongan kurson dum kiu vi ricevos iom da informoj pri la vingustumado."}, {"text_idx": "#000012", "text": "Ankau\u0306 la Alpoj estas tre proksimaj! Se vi estos interesitaj al tuta tago inter la montopintoj, kune kun loka gvidanto kiu dume klarigos al vi la montarajn herbojn renkontatajn survoje, ni organizos unu."}, {"text_idx": "#000014", "text": "La ekskursoj kaj la laboratorioj estos multaj kaj pri diversaj temoj."}, {"text_idx": "#000017", "text": "La Festivalejo disponas je du grandaj profesiaj c\u0302ambroj tau\u0306gaj por konferencoj."}, {"text_idx": "#000019", "text": "Tema Seamless Rene\u0301, sviluppato da Altervista"}]